laion/Wikipedia-Exotic huggingface dataset:
ספלנקטומיה

ספלנקטומיה (באנגלית: Splenectomy) היא ניתוח כריתת הטחול. את הטחול ניתן לכרות באופן חלקי או מלא. ערך מורחב – טחול הטחול הוא איבר לימפואידי רך מאוד, בצבע סגול-אדום, הממוקם מתחת לסרעפת בצדו השמאלי של הגוף. הטחול מייצר תאי דם לבנים. אוגר אותם למקרה חירום והורס אותם בסיום תקופת תפקידם, הנעה בין 3–3.5 חודשים לתא דם אדום וכ-13–15 ימים לתא דם לבן. כריתת טחול היא ניתוח מורכב יחסית אך בטוח. אחרי שפותחה שיטת הלפרוסקופיה, פחת הצורך בניתוח הכולל פתיחת הבטן. עם זאת, במקרים מסוימים ניתוח פתוח הוא בלתי נמנע: לדוגמה, כאשר הטחול מוגדל מאוד ודחוס על פני כמה מערכות איברים, הסיכוי להוציא אותו בעזרת לפרוסקופ ללא פגיעה באיברים אחרים קטן מאוד, ולכן מעדיפים כירורגים להימנע ממנו ולבצע הליך הכולל את פתיחת הבטן. הסיבה השכיחה ביותר להוצאת טחול היא קרע שלו, על פי רוב כתוצאה מתאונה או ממכה מאוד חזקה בבטן. מצב זה נחשב לרציני ושכיח בפגיעות בטן, מכיוון שכמות גדולה של דם עלולה להישפך אל תוך חלל הבטן. כאשר מתרחשת קריעה של הטחול, המעטפת נקרעת ראשונה ולאחר מכן הרקמה שבתוכו, אך הקופסית הקשיחה של הטחול, שבהּ נמצא רוב הדם, יכולה להחזיק את הדימום לזמן מה. למרות זאת, במקרים אלה נדרש ניתוח בדחיפות, כדי למנוע איבוד דם רציני. ממחקר שנערך בין ינואר 1990 למרץ 1996 במטרה לבדוק האם עדיף להשתמש בלפרוסקופיה או בניתוח הכולל את פתיחת הבטן לכריתת הטחול, עולה כי אנשים שעברו כריתת טחול באמצעות לפרוסקופיה איבדו פחות דם והחלמתם הייתה מהירה יותר. כאשר הטחול גדל עד כדי כך שנהיה הרסני לטסיות דם. כדי לאבחן סוגי לימפומה מסוימים. כאשר המיתרים האוחזים את הטחול מתרופפים. כאשר טסיות נהרסות בטחול כתוצאה של תהליך אוטואימוני. כאשר הטחול מדמם עקב טראומה פיזית. בעקבות קרע ספונטני בטחול. לטיפול ב-CEP כאשר מתפתחת ציסטה על הטחול. לימפומה ולימפומת הודג'קין קריש דם באחד מוורידי הטחול פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כריתת טחול פחות נפוצה במקרה של לימפומה או לימפומת הודג'קין. בלימפומה הטחול נוטה להיות מוגדל, אך כדי לקבל את ההחלטה האם לבצע כריתה שלו יש צורך בקיום תנאים נוספים כגון: הגדלה מאסיבית שלו או אבחון ולפיו זהו המקום היחיד שבו נמצאת הלימפומה. מדיה וקבצים בנושא ספלנקטומיה בוויקישיתוף Brunt, M., et al., 'Comparative analysis of laparoscopic versus open splenectomy', The American Journal of Surgery, Volume 172, Issue 5, November 1996, pp. 596-601. (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חרמון (פירושונים)

האם התכוונתם ל... הר חרמון – ההר הגבוה ביותר בישראל אתר החרמון – אתר סקי אשר נמצא על הר החרמון בית ספר שדה חרמון – בית ספר שדה בישראל נחל חרמון ("בניאס") - נחל בישראל, אחד ממקורות הירדן בית סוהר חרמון – בית סוהר בישראל תפוח חרמון – כינוי ישראלי לתפוחים מזן רד דלישס. אישים: גולן חרמון – כדורגלן ישראלי צבי חרמון – מנציבי בתי הסוהר בישראל חרמוני
מפרץ סקייל

מפרץ סקייל הוא מפרץ קטן על חופו המערבי של האי מיינלנד, אורקני, שבסקוטלנד. במפרץ נמצאים שרידי היישוב הנאוליתי סקארה ברי שהוא אתר מורשת עולמית, וכן בית המגורים הגדול בית סקייל. שניהם רכושו של בעל אחוזה מקומי. לבית סקייל קשר לקפטן ג'יימס קוק. במרץ 1858, ילד בשם דייוויד לינקלייטר חפר במקלה ברי, ליד כנסיית הקהילה בסנדוויק, כשנתקל בכמה מטבעות כסף שהיו באדמה. מופתע ממה שמצא, הצטרפו ללינקלייטר מספר אנשים אשר חשפו ביחד מעל מאה פריטים. מטמון זה הוא האוצר הוויקינגי הגדול ביותר שנמצא בסקוטלנד עד היום. מדיה וקבצים בנושא מפרץ סקייל בוויקישיתוף ערך זה הוא קצרמר בנושא גאוגרפיה של סקוטלנד ובנושא גופי מים. אתם מוזמנים לתרום לוויקיפדיה ולהרחיב אותו.
דמיון משפחתי

דמיון משפחתי הוא המזוהה עם הפילוסוף לודוויג ויטגנשטיין, שהשתמש בו במטרה לנמק מיון של עצמים לקבוצות במקרים בהם אין לעצמים הגדרה משותפת. על פי הסיווג לקבוצות בעזרת דמיון משפחתי, שני עצמים שאין להם לכאורה דבר במשותף יכולים להתמיין לאותה קבוצה בזכות העובדה שלכל אחד מהם יש מן המשותף עם עצם שלישי בקבוצה.[דרוש מקור] ויטגנשטיין כינה מושג זה בשם "דמיון משפחתי" בטענה שאנו אומרים על שני קרובי משפחה שהם דומים כאשר הם מזכירים לנו בן משפחה שלישי.[דרוש מקור] לבד מהיותו של מושג הדמיון המשפחתי חשוב בתורתו של ויטגנשטיין, מושג זה חשוב גם להסברת תהליכי ההמשגה עצמם בפסיכולוגיה קוגניטיבית. מעבר לזאת, ניתן להבחין במושגים רבים שמוגדרים בעזרת דמיון משפחתי בדיסיפלינות מדעיות שונות, במיוחד במדעי החברה.[דרוש מקור] דוגמאות: אנו מכנים הן את הכדורגל המקצועני והן את משחק הקלפים החובבני ברידג' בשם משחק למרות שאין להם מהות משותפת אחת. זאת משום שיש לשניהם הרבה מן המשותף עם אחרים בקבוצת המשחקים, כגון טניס. לארבעת הפרופילים השונים של מחלת הסכיזופרניה יש לכאורה מעט מאוד מן המשותף. אולם, העובדה שרבים מן החולים בסכיזופרניה הם במצב ביניים בין שניים עד ארבעה מהפרופילים האלה מאפשרת לסווג את כל הארבעה לאותה קבוצה. הדמיון בין תסמונת רט לתסמונת אספרגר הוא דל ביותר. במשך שנים רבות נהוג היה לסווג את שתי התופעות כתסמונות הקשת האוטיסטית, משום שהדמיון בין תסמיני כל אחת מהן לבין תסמיני האוטיזם הקלאסי הוא דמיון ניכר. (כיום זה לא נהוג, משום שמבינים טוב יותר את הגנטיקה של תסמונת רט וברור, שגנטית, היא שונה מהאוטיזם. כמו כן, הניסיון הטיפולי שהצטבר לא מראה דמיון בין הטיפול הרצוי בתסמונת רט לבין הטיפול הרצוי בסוגי האוטיזם).[דרושה הבהרה] פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. תומאס קון משתמש במושג הדמיון המשפחתי בפרק החמישי המפורסם של ספרו "המבנה של מהפכות מדעיות" (1962), כדי לאפיין פרדיגמות מדעיות. אומברטו אקו משתמש במושג הדמיון המשפחתי של ויטגנשטיין בחיבורו "הפשיזם הנצחי" (1995), כדי לעמוד על עקרונות הפשיזם, חרף השוני הרב בין תנועות פשיסטיות שונות. סכמה קוגניטיבית מבוא לפסיכולוגיה בהוצאת האוניברסיטה הפתוחה (1990), יחידה 6, עמודים 73–74. ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו. אומברטו אקו, הפשיזם הנצחי, מאיטלקית: יונתן פיין, אחרית דבר: מרדכי בר-און, הוצאת תשע נשמות, 2019, עמ' 25
S7 איירליינס

S7 איירליינס (ברוסית: Авиакомпания Сибирь; באנגלית: S7 Airlines) או בשמה הרשמי סיביריה איירליינס (Siberia Airlines) היא חברת תעופה רוסית, שבסיסה הראשי נמצא במוסקבה. החברה היא מפעילת טיסות הפנים הגדולה ברוסיה. החברה מקיימת טיסות ברחבי ברית המועצות לשעבר ואירופה. החברה הוקמה בשנת 1992 בשם "סיביריה איירליינס". החברה הוקמה כמו חברות תעופה רבות ברוסיה על בסיס מטוסים שהיו בצי של אארופלוט. לקראת סוף שנות ה-90 החלה החברה לצמוח במהירות כשהיא מתאחדת עם מספר חברות תעופה קטנות נוספות, ובשנת 2001 הפכה לחברת התעופה השנייה בגודלה ברוסיה. בשנת 2001 התרסקה טיסה 1812 של החברה שיצאה מתל אביב לנובוסיבירסק בים השחור כשטיל קרקע-אוויר SA-5 אוקראיני תועה שנורה במהלך תרגיל של צבא אוקראינה פגע במטוס. בשנת 2005 החלה החברה למתג את עצמה מחדש בשם "S7 איירליינס" על שם קוד היאט"א של החברה, מטוסים חדשים מערביים של חברת איירבוס הוכנסו לשירות, וכל מטוסי החברה נצבעו בצביעה חדשה. לחברה יש הסכם שותפות קוד עם אל על כאשר אל על מבצעת את הטיסות למוסקבה ו־S7 איירליינס מבצעת את הטיסות בתוך רוסיה ובמדינות נוספות. החברה הקימה חברת בת "Citrus" לטיסות לואו קוסט. צי המטוסים של החברה נכון לדצמבר 2018: מעבר להסכם שותפות קוד עם אל על כאשר אל על מבצעת את הטיסות למוסקבה ו־S7 איירליינס מבצעת את הטיסות בתוך רוסיה ובמדינות נוספות, החברה הייתה אמורה להפעיל טיסות ישירות בין נובוסיבירסק לתל אביב מ-2 באפריל 2020 אך בעקבות מגפת הקורונה זה לא יצא לפועל. הטיסות היו אמורות להיות מבוצעות במטוסי האיירבוס A320neo. התרסקות טיסה 1812 של סיביריה איירליינס מדיה וקבצים בנושא S7 בוויקישיתוף אתר האינטרנט הרשמי של S7 איירליינס (באנגלית) אתר האינטרנט הרשמי של S7 איירליינס (ברוסית) S7 איירליינס, ברשת החברתית פייסבוק S7 איירליינס, ביישום טלגרם S7 איירליינס, ברשת החברתית אינסטגרם S7 איירליינס, ברשת החברתית VK מדיה וקבצים בנושא S7 איירליינס באתר Airliners.net פרטי צי המטוסים של S7 איירליינס, באתר planespotters.net (באנגלית) S7 Airlines adds Novosibirsk – Tel Aviv service from April 2020, Routesonline, ‏4 בדצמבר 2019 (באנגלית)
פס ספרדי

פס ספרדי הוא מונח וקסילולוגי, המתאר דגל טריבנד אופקי אשר רוחבו של הפס המרכזי שווה לסכום רוחבם של שני הפסים הקיצוניים. שמו של המונח נובע מעיצובו המוכר של דגל ספרד, טריבנד אופקי הכולל שלושה פסים אופקיים אדום-צהוב-אדום ביחסי רוחב של 1-2-1. בדומה לפס הקנדי גם לפס הספרדי ישנה הגדרה מורחבת יותר הכוללת דגלים בהם רוחב הפס המרכזי אינו שווה לרוחבם של שני הפסים הקיצוניים. דגל לבנון דגל קמבודיה דגל לאוס דגל פולינזיה הצרפתית דגל לוב דגל בליז דגל לסוטו דגל טג'יקיסטן ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
דורסודורו

דורסודורו (באיטלקית: Dorsoduro) היא אחד מששת רובעי העיר ונציה שבאיטליה. ברובע נמצאים האזורים הגבוהים ביותר בעיר, וכן האיים ג'ודקה וסקה פיזולה. מקור שמו של הרובע במילה האיטלקית ל"רכס קשה" בשל גובהו היחסי של אזור הרובע ביחס ליתר איי החול של לגונת ונציה. הרובע החל להתפתח במאה השישית משני צדי תעלת ג'ודקה הנמצאת במרכז הרובע. במהלך המאה ה-11 התפשטה העיר צפונה לעבר התעלה הגדולה ובהמשך לעברה השני של התעלה, וברבע נבנתה בזיליקת סנטה מריה דלה סאלוטה ורציף דזאטרה. במהלך המאה ה-19 נבנתה ברובע זה האקדמיה של ונציה המקושרת כיום בגשר האקדמיה לרובע סן מרקו. ברובע ממוקמים המוזיאונים אוסף פגי גוגנהיים וקה רצוניקו המבנים פאלאצו דאריו, פאלאצו אריאני, פאלאצו דזנוביו, קה פוזקארי וכן הכנסיות סן טרובאסו, סן פנטאלון, סן ניקולו דה טולנטינו, כנסיית סן סבסטיאנו וכנסיית סנטה מריה דל קארמלו. [1]
אוסף פגי גוגנהיים

אוסף פגי גוגנהיים (באנגלית: Peggy Guggenheim Collection) הוא מוזיאון הממוקם על הגדה הדרומית של התעלה הגדולה ברובע דורסודורו של העיר ונציה שבאיטליה. המוזיאון הוא אחד מהמוזיאונים המנוהלים על ידי קרן סולומון ר' גוגנהיים. במוזיאון מוצגים אוספיה של פגי גוגנהיים, רעייתו של האמן מקס ארנסט ואחייניתו של סולומון ר. גוגנהיים. האוסף כולל יצירות מרכזיות בסיגנונות מודרניים (קוביזם, סוריאליזם ואימפרסיוניזם מופשט), וכן אוסף של יצירות פוטוריסטיות איטלקיות. בין היתר, האוסף כולל יצירות מעשה ידי פבלו פיקאסו, סלבדור דאלי, רנה מגריט, קונסטנטין ברנקושי, מארק שאגאל וג'קסון פולוק. כמו כן מוצגים במוזיאון יצירותיה של פגין וייל, בתה של פגי גוגנהיים. בחצר המוזיאון - גן פסלים ובו מוצגים פסלים מודרניים רבים, בהם "מלאך העיר" מעשה ידי מארינו מריני. האוסף מוצג בפאלאצו ונייר דיי ליאוני - מבנה מהמאה ה-18 על גדת התעלה הגדולה אשר בנייתו לא הושלמה (נבנתה רק הקומה הראשונה של המבנה). מדיה וקבצים בנושא אוסף פגי גוגנהיים בוויקישיתוף אתר האינטרנט הרשמי של אוסף פגי גוגנהיים אוסף פגי גוגנהיים, באתר אנציקלופדיה בריטניקה (באנגלית)
המדינות והטריטוריות הפדרליות של מלזיה

מלזיה היא פדרציה המורכבת מ-13 מדינות (Negeri) ו-3 טריטוריות פדרליות (Wilayah Persekutuan). המדינות והטריטוריות מחולקות מנהלית לנפות. חלק מהמדינות מוגדרות כממלכות או סולטנויות, ובראשן עומד שליט שתארו עובר בירושה. מדיה וקבצים בנושא המדינות והטריטוריות הפדרליות של מלזיה בוויקישיתוף ערך זה הוא קצרמר בנושא מלזיה ובנושא גאוגרפיה של אסיה. אתם מוזמנים לתרום לוויקיפדיה ולהרחיב אותו.
שמות (פירושונים)

האם התכוונתם ל... שמות – הספר השני בתורה פרשת שמות – הפרשה הראשונה בספר שמות שמות, ביידיש "שֵׁיימֶעס" – כינוי ביהדות לכתבי קודש שהתבלו וצריכים גניזה עמודו – משחק ילדים עם כדור, נקרא גם "שמות" שם (פירושונים)
דף חדש

דף חדש הוא אלבום הסולו הראשון של הזמרת סיוון. האלבום יצא לחנויות בשנת 2008. על אלבום זה עבדה סיוון תוך כדי הופעות בישראל ומחוצה לה עם משפחת תאקט, כאשר היא גם כתבה חלק מהשירים. לצד סיוון שותפים לכתיבת השירים סינרגיה, סאבלימינל, איציק שמלי, מטרו, בוסקילז ועוד. דף חדש שוברת שתיקה מחכה לשמוע יותר ממני סיוון הלוואי חבר קרוב שנינו יחד מגה סלב לא הספקתי לאהוב כמו תמיד אין כמו בשכונה בינינו תסתכל עליי עכשיו מה שהיה היה מכתב פרידה אין גבולות אתר תאקט
פזצטא (אלבום)

פזצטא הוא אלבום אוסף מאת משפחת תאקט שנמכר בפריסה ארצית החל משנת 2009. השיר "הלוואי", השיר הרשמי של שירותרום 2008, בביצוע קובי שמעוני (סאבלימינל) וסיוון בהנם נבחר להיות שיר הנושא של האלבום. הבחירה בסאבלימינל כמפיק אלבום, באה לאחר סקר שערכה האגודה למען החייל והראה שכ-80% מהחיילים מעדיפים את סאבלימינל והוא הזמר הפופולרי בקרב חיילי צה"ל. אסף נבו, ‏צו לימינל, באתר ‏מאקו‏, 25 בינואר 2009
אני תל אביבי

אני תל אביבי הוא אלבום אוסף מאת משפחת תאקט שנמכר מסחרית החל משנת 2009. האלבום כולל 17 שירים (כולל פתיח) באורך כולל של למעלה משעה. הסינגל הראשון מהאלבום נקרא "חי בגדול". לטענת מפיק האלבום, סאבלימינל, הוצאת האלבום קשורה בחגיגות המאה לתל אביב. טל פרי, ‏סאבלימינל מוציא אוסף שירי תל-אביב ומתכנן אלבום בינלאומי, באתר ‏מאקו‏, 21 באפריל 2009 סאבלימינל מספר על מוזיקה חדשה
דרגת טוהר

דרגת הטוהר בסגסוגות של מתכות יקרות היא אחוז המתכת היקרה מתוך מסת הסגסוגת. דרגת הטוהר היא מילסימאלית (נמדדת באלפיות). סגסוגת טהורה (99.9%) מתוארת על ידי המידה 999 כלומר שאחוז הזהב הטהור בסגסוגת הוא 99.9%. דרגת טוהר 875 בזהב פירושה סגסוגת שאחוז הזהב בה הוא 87.5%. על פי דרגת הטוהר נקבע גם מחיר הסגסוגת והתאמת הסגסוגת לשימוש. דרגת טוהר משמשת בהערכת פלטינה, זהב וכסף. בזהב קיימת גם יחידת טוהר או משקל בשם קרט. זהב 24 קרט מקביל לדרגת טוהר של 999 - זהב טהור, וכן הלאה. קיימות דרגות מקובלות לדרגת הטוהר של זהב, והן (בישראל): בישראל, קיים תקן רשמי ת"י 299, מתוקף חוק התקנים הישראלי. החוק קובע כי כל מוצר זהב חייב לעבור תהליך של אימות דרגת טוהר הזהב. מטרתו של תהליך זה הוא להגן על הצרכן מפני זיופים ולהגביר את מודעותו הצרכנית למוצרים ממתכות יקרות. מוצרים שבהם פחות מ-375 אלפיות זהב לא יכונו מוצר זהב. בכסף אין שימוש ביחידות קרט. מידות הטוהר המקובלות לתכשיטי וכלי כסף (בישראל) הן: כסף 999 - כסף טהור - אינו בשימוש בתכשיטים בהם נדרשת קשיות מינימלית. כסף 925 - הידוע גם בשם כסף סטרלינג, הוא הסגסוגת הנפוצה בייצור תכשיטי וכלי כסף. בעולם קיימות גם דרגות טוהר נוספות, כ"כסף בריטניה"(958), ואחרות. גם בייצור כלי נגינה מכסף אפשר שיהיה שימוש בדרגות טוהר שונות. בישראל, מתכת הכסף מוגדרת כמתכת יקרה אך אינה נכללת בהגדרות תקן ישראלי 299 לחוק מכון התקנים כתקן חובה בסימון או בדיקה. דרגות טוהר מקובלות בפלטינה הן: קיימת חובה במדינות מסוימות להטביע את דרגת הטוהר על התכשיטים. בישראל קיים תקן מחייב לסימון. חובה זו חלה על תכשיטי זהב, והסימון בחוק הוא "כינור דוד" - סמל המופיע במקביל לציון דרגת הטוהר ושם יצרן התכשיט. מוצר בו דרגת הטוהר נמוכה מ-375 לא יכונה על פי החוק מוצר זהב. בתכשיטי כסף אין חובה, וניתנת בחירה, לסמן את דרגת הטוהר. סמל הכסף הוא רימון כסף. מדיה וקבצים בנושא דרגת טוהר בוויקישיתוף דרגות טוהר של זהב באתר מכון התקנים הישראלי
C-5 גלקסי

לוקהיד C-5 גלקסי הוא מטוס תובלה צבאי המבצע תובלה אווירית כבדה למרחקים בין-יבשתיים. זהו מטוס התובלה הצבאי הגדול ביותר שהיה אי פעם בשימוש ארצות הברית, ונחשב למטוס הגדול והכבד ביותר בעולם עד להופעתם של האנטונוב 124 והאנטונוב 225. המטוס נועד להוביל מטען חריג בגודלו כמו שני טנקי מערכה או גשרים מתקפלים, או שלושה מסוקי תובלה מסוג CH-47 צ'ינוק. ה-C-5 פותח ועוצב על ידי חברת לוקהיד מרטין. המטוס בשירות בלעדי בחיל האוויר האמריקאי. C-5, לו כושר העמסה עצום, מספק שירותי תמיכה להגנה הלאומית של ארצות הברית. המטוס יכול לשאת יחידות צבאיות מצוידות (כולל טנקי מערכה) בהתראה קצרה לכל נקודה בעולם, וכך מספק תמיכה המסייעת להמשיך לקיים את הכוח הקרבי. ה-C-5 הראשון יצא מפס הייצור ב-2 במרץ 1968. ב-3 ביוני באותה שנה החל את טיסות המבחן שלו. לאחר השלמת טיסות המבחן המטוס סופק לתשע טייסות בבסיסי חיל האוויר בארצות הברית. המטוס החל לשרת במלחמת וייטנאם שם הוביל אספקה וציוד צבאי לחיילים. המטוס המשיך לשרת בכל מלחמות ארצות הברית מאז ועדיין ממשיך לשרת כיום כמטוס אספקה לחיילי ארצות הברית בעיראק. ב-1998 החלה תוכנית למודרניזציה של המטוסים (שבאותה עת כבר השלימו 30 שנה בשירות): האוויוניקה בכללה השתפרה, ציוד ניווט ובטיחות שודרג, הוספה מערכת טייס אוטומטי חדשה, מנועים חדשים וחזקים יותר, וכן שיפור כללי במעטפת המטוס, כן נסע, תא טייס ומערכת הדיחוס. הראשון מבין מטוסי ה-C-5M שסיים את שיפורו יצא מהמפעל ב-16 במאי 2006. ממדי אזור המטען הם 37X4.1X5.8, שהם 890 מטרים מעוקבים. אזור הישיבה בסיפון העליון מכיל 73 אנשים בנוסף לצוות (של 7 אנשים). יכולת להמראה ונחיתה ממסלולי המראה לא שלמים או קצרים יחסית. בכן הנחיתה יש 28 גלגלים החולקים את עומס המשקל. כמו כן, כן הנחיתה האחורי מסוגל "לכרוע ברך" כדי לאפשר הטענה ופריקה יעילים של ציוד. דלתות קדמיות ואחוריות המאפשרות ניצול מלא, יעיל ומהיר של אזור המטען. ה-C-5 מסוגל לשאת את כמעט כל הציוד הצבאי של ארצות הברית, מטנקים דרך אמצעי גישור ועד קליעים. ל-C-5 יש 12 מיכלי דלק פנימיים בקיבולת כוללת של כמעט 194,000 ליטר דלק. מתחילת שירותו ועד היום למטוסי ה-C-5 היו תשע תאונות הקשורות בכשלים מכניים ובטעויות אנוש. תאונה מפורסמת אחת קרתה במהלך מלחמת וייטנאם במבצע לחילוץ יתומים וייטנאמים ב-4 באפריל 1975. המטוס ניסה לבצע נחיתת חירום אך ללא הצלחה. 144 איש נספו (מתוכם 76 ילדים), מתוך ה-305 שהיו במטוס. המטוס הגדול ותכולתו גם פגיעים במיוחד במשך זמן שהותם באוויר. המטוס החשוף וחסר כלי הנשק מהווה מטרה ברורה לטילי קרקע-אוויר. C-130 הרקולס מדיה וקבצים בנושא C-5 גלקסי בוויקישיתוף
נס הנשיא (גרמניה)

נס הנשיא או הנס של נשיא האיחוד (גרמנית: Die Standarte des Bundespräsidenten) הוא דגלו האישי של נשיא גרמניה. הדגל מרובע ביחס 1:1 צבוע בצבעים הלאומיים של גרמניה שחור-אדום-זהב. שדה הדגל צבוע זהב עם גבול אדום ובמרכז עיט שחור בעל טלפיים ומקור אדומים. הדגל הונף לראשונה עם כינון משרת נשיא הרייך בשנת 1921 בימיה של רפובליקת ויימאר. הדגל היה בשימוש בעיצובו הנוכחי בין 1921 ועד עליית הנאצים לשלטון בשנת 1933 אז שונה עיצובו של הדגל והגבול האדום הוחלף בגבול משולש בצבעי שחור-לבן-אדום, כצבעי הטריקולור האימפריאלי. עם ההאחדה בין משרד נשיא הרייך ולבין משרד הקאנצלר, בוטל למעשה דגל נשיא גרמניה והוחלף בדגלו האישי של אדולף היטלר. עם הקמתה של הרפובליקה הפדרלית של מערב גרמניה, כונן מחדש מוסד הנשיאות והדגל הישן מתקופת הרפובליקה הוחזר לשימוש כדגל נשיא גרמניה המערבית, והחל משנת 1991 של נשיא גרמניה המאוחדת. נס הנשיא (גרמניה), באתר דגלי העולם (באנגלית)
1826

שנת 1826 היא השנה ה-26 במאה ה-19. זוהי שנה רגילה, שאורכה 365 ימים. 1 בינואר 1826 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. הומצאה טכניקת ההליוגרפיה על ידי ז'וזף ניספור נייפס. 16 ביוני – הסולטאן השלושים של האימפריה העות'מאנית מהמוט השני, מדכא את התקוממות היניצ'רים באיסטנבול, כך למעשה הוכחד מעמד היניצ'רים 29 במרץ – וילהלם ליבקנכט, ממיסדי המפלגה הסוציאל-דמוקרטית הגרמנית (נפטר ב-1900) 6 באפריל – גוסטב מורו, צייר צרפתי (נפטר ב-1898) 17 בספטמבר – ברנהרד רימן, מתמטיקאי גרמני, מחשובי המתמטיקאים של המאה ה-19 (נפטר ב-1866) 24 בנובמבר – קרלו קולודי, סופר איטלקי ("הרפתקאותיו של פינוקיו") (נפטר ב-1890) 5 ביוני – קרל מריה פון ובר, מלחין גרמני (נולד ב-1786) 4 ביולי – ג'ון אדמס, הנשיא השני של ארצות הברית (נולד ב-1735) 4 ביולי – תומאס ג'פרסון, הנשיא השלישי של ארצות הברית (נולד ב-1743) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1826 התחילה ביום ה' בשבט ה'תקפ"ו (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-כ"ב בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1826 לפי הלוח היוליאני Nothing. 1826 במדע‎ ילידי 1826‎ נפטרים ב-1826‎ מדיה וקבצים בנושא 1826 בוויקישיתוף
הלילה (ספר)

הלילה (בצרפתית: La Nuit, ביידיש: און די װעלט האט געשװיגן – "והעולם שתק") הוא ספרו הראשון של הסופר היהודי-אמריקאי אלי ויזל, שיצא לאור בצרפתית ב־1958 לאחר שתורגם מהמקור שנכתב בשנת 1954 ביידיש. הספר הוא ספר אוטוביוגרפי המספר את קורותיו של אלי יחד עם אביו שלמה בתקופת השואה במחנות הריכוז אושוויץ ובוכנוואלד בשנים 1944–1945. בכ-100 עמודי הספר, מספר ויזל על ההתמודדות שלו עם הגרמנים הנאצים, עם הקאפו ועם עמיתיו היהודים, וכן עם עצמו ועם אמונתו החזקה באל, שמתערערת במהירות עם הגיעו לאושוויץ. הגעתו למחנה בגיל 15 ביגרה אותו במהירות, והפכה אותו למעין אפוטרופוס של אביו בן החמישים. בשלב מסוים הוא אף התייאש ממנו: "הלוואי שלא אמצא אותו! אילו יכולתי להיפטר מן המשא המת הזה, כדי שאוכל להילחם בכל כוחי למען חיי שלי, לדאוג רק לעצמי... מיד חשתי חרפה, חרפה על חיי, על עצמי". שמונה ימים אחרי שהגיעו לבוכנוואלד, שהיה גם היום בו מת אביו, אמר לו הבוקסאלסטר שחילק את האוכל לוויזל הצעיר "כל איש חייב להילחם למען חייו, ולא לחשוב על זולתו, אפילו לא על אביו. כאן אין אבות ואחים וידידים. כל איש חי או מת לעצמו. אתה לא צריך לתת לו את האוכל שלך, אלא להפך, האוכל שלו שייך לך". בעת שחרור מחנה בוכנוואלד, עת הגיעו הכוחות האמריקניים למחנה באפריל 1945, היה ויזל בן 16 בלבד, מאוחר מדי עבור אביו, שמת שלושה חודשים קודם לכן בדרגש מתחתיו, לאחר שספג מכות נמרצות משום שדיבר בקול וקרא לבנו בעת מסדר. מאורע זה מתואר בספרו בכאב ובדרמטיות "את בקשתו האחרונה, שאשהה לידו בשעת גסיסה לא מילאתי... לעולם, לעולם לא אסלח לעצמי, לעולם לא אסלח לעולם שהוליד בי את השטן, שהוליד בי את האינסטינקטים החייתיים ביותר". הספר תורגם ופורסם בתחילה בצרפתית בצירוף הקדמה של פרנסואה מוריאק, ובהמשך תורגם לעברית על ידי חיים גורי בשנת 1974. בשנות המאבק לחיים במהלך השואה, מתעוררות בוויזל הצעיר שאלות מהותיות על אודות מוסר ואמונה, והוא מבטיח לעצמו כי לעולם לא ישכח את הלילה הראשון במחנה אושוויץ ואת הזוועות שליוו את תקופת שהותו במחנה. הספר הוא בין הספרים הנפוצים ביותר בנושא השואה, תורגם ל-35 שפות, והוא מהווה חלק מתוכנית הלימודים במדינות רבות ובהן ישראל וארצות הברית. שחר אילן, צועק בלחש, באתר הארץ, 7 ביוני 2006, ריאיון עם אלי ויזל. עופר אדרת, סודו של אלי ויזל נחשף, באתר הארץ, 28 באפריל 2016 ערך זה הוא קצרמר בנושא ספרים ובנושא יידיש. אתם מוזמנים לתרום לוויקיפדיה ולהרחיב אותו.
גשר האקדמיה

גשר האקדמיה (איטלקית: Ponte dell'Accademia) הוא אחד מארבעת הגשרים החוצים את התעלה הגדולה בוונציה שבאיטליה. הגשר נקרא על שם גלריית האקדמיה שנמצאת ברובע דורסודורו של העיר, ומקשר בין רובע דורסודורו לבין רובע סן מרקו. היוזמה להקמת הגשר הועלתה לראשונה בשנת 1488. בשנת 1854 נבנה גשר מפלדה שתוכנן על ידי אלפרד נוויל. בתחילת שנות ה-30 של המאה ה-20 הוא פורק. ב-1933 נבנה גשר מעץ. מדיה וקבצים בנושא גשר האקדמיה בוויקישיתוף מידע על הגשר ותמונות, באתר broer.no
שמפיין

שמפיין (באנגלית: Champaign) היא עיר במחוז שמפיין במדינת אילינוי שבארצות הברית. העיר ממוקמת 217 ק"מ דרומית לשיקגו, 200 ק"מ מערבית לאינדיאנפוליס, אינדיאנה, ו- 286 ק"מ צפונית מזרחית לסנט לואיס, מיזורי. אף על פי שהיא מוקפת באזורים חקלאיים, מוכרת העיר בעיקר בזכות אוניברסיטת אילינוי היושבת בשטחה ובשטח העיר הגובלת עמה - אורבנה. הודות לאוניברסיטה ולמספר חברות היי-טק מובילות, העיר מוכרת כציון דרך חשוב בערבת הסיליקון. משרדיהן של 7 חברות ממדד Fortune 500 ממוקמים בעיר. מרשם התושבים העירוני משנת 2007 הראה כי בעיר גרים 75,254 תושבים. ראש העיר הוא ג'רלד שווייגרט. שמפיין נוסדה ב-1855, כאשר חברת הרכבת של מרכז אילינוי הניחה את פסי הרכבת ממערב לאורבנה. שמה המקורי של העיר היה "אורבנה המערבית", אך השם שונה כאשר קיבלה העיר את הצ'ארטר הרשמי ב-1860. שם העיר והמחוז נקראו על שם מחוז שמפיין באוהיו. ב־22 בספטמבר 1985, נערך בשמפיין מופע פארם-אייד באצטדיון הזיכרון של אוניברסיטת אילינוי. המופע משך קהל של 80,000 איש אשר תרמו למעלה מ-7 מיליון דולר למשפחות חקלאיות אמריקאיות. שטחה של שמפיין כ-44 קמ"ר, מתוכם 0.1 קמ"ר של שטח ימי. שמפיין גובלת בעיר אורבנה. על קו הגבול בין שתי הערים ניצב הקמפוס הראשי של אוניברסיטת אילינוי. שתי הערים וסאבוי מרכיבות יחד את מטרופולין שמפיין-אורבנה. לפי מרשם התושבים של שנת 2000, אוכלוסיית העיר מנתה 67,518 תושבים. מרשם התושבים העירוני שנערך ב־2007 הראה גידול באוכלוסייה ל-75,254 תושבים. אוכלוסיית הסטודנטים היהודיים באוניברסיטת אילינוי מוערכת בכ-4,000 סטודנטים. הסטודנטים פעילים בארגונים היהודיים הילל (הראשון בעולם שהוקם ב-1923 וחב"ד בקמפוס. כמו כן ישנן חמש אחוות יהודיות בעיר (AEPi, AEPHi, ZBT, SDT, SAM). במגורי הסטודנטים באולם אלן (Allen Hall) יש מטבח כשר. במסגרת הפעילות הפרו-ישראלית בקמפוס עובד בהילל שליח של הסוכנות היהודית וקיימים נציגים של ארגוני סטאנד ווית' אס, הגשמה, ופרויקט מסע. הקהילה היהודית בשמפיין מונה כ-2,500 נפש. בית הכנסת היחיד בעיר הוא סיני טמפל הרפורמי היושב ברחוב וינדזור בעיר. עם זאת, מספר חברי קהילה מעדיפים להתפלל בהלל או בבית חב"ד המקומיים המשרתים בעיקר את הסטודנטים היהודים בקמפוס. לקהילה יש בית ספר יהודי בימי ראשון אשר רובו מועבר על ידי סטודנטים יהודים משיקגו שלומדים בקמפוס בעיר. הפדרציה היהודית של אורבנה-שמפיין יושבת ברחוב מזרח ג'ון 503, בבניין ההלל המקומי ומציעה מגוון שירותי תמיכה לחברי הקהילה. הפדרציה תרמה רבות לפרויקטים קהילתיים באשקלון כמו גם למגן דוד אדום ובינה. בשמפיין חיים כשלוש מאות ישראלים. חלקם עובדי חברת אמדוקס הפועלת במקום וחלקם חברי פקולטה ואנשי צוות של האוניברסיטה. הקהילה הישראלית מקיימת מדי שנה טקסי יום הזיכרון ויום העצמאות. בשנת 2010 התקיימו טקסי יום הזיכרון ויום העצמאות במשותף בין קהילת הישראלים, הקהילה היהודית באורבנה-שמפיין וקהילת הסטודנטים היהודיים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא שמפיין בוויקישיתוף אתר האינטרנט הרשמי של שמפיין (באנגלית) שמפיין, באתר אנציקלופדיה בריטניקה (באנגלית) City of Champaign News >> Final Special Census Results Accessed 14 January, 2008 Perlin, Danielle. UIUC students, community celebrate Israel. JUF NEWS 28.4.2010.
חלף

חִלְף (בערבית: حلف قبلي) הוא מונח המתאר קונפדרציה של מספר שבטים, מדיניות שהייתה נפוצה בחצי האי ערב בתקופה הטרום אסלאמית. החיים במדבריות חצי האי ערב היו קשים מאוד ושבט יחיד התקשה לשרוד לבדו. לכן מדי פעם היו מספר שבטים מתאחדים ביחד וכורתים ברית. הברית הייתה יכולה להיות מבוססת על אינטרסים כלכליים משותפים כמו סיוע הדדי במסחר, או על אינטרס ביטחוני כמו אויב משותף. קונפדרציית השבטים המאוגדים בחלף נקראה בשם המיוחד לה, בדרך כלל על שם אב קדמון משותף. סיבה נוספת לקיום קונפדרציה הייתה רצונו של שבט חלש יותר לקבל חסות משבט חזק ובעל השפעה. בגלל שינויים פנימיים במבנה השבטים, במסחר ובעוצמתם, הבריתות האלה לא היו קבועות ולא נמשכו תקופות ארוכות. כאשר מוחמד עלה לשלטון בעיר מדינה וניסח את עקרונות האסלאם, הוא קבע כי כל המוסלמים הם אומה אחת ואסר על חלף. הוא טען כי אין צורך בבריתות בין שבטים, משום שאין יותר שבטים באסלאם. Irfan Shahîd, Rome and the Arabs: A Prolegomenon to the Study of Byzantium and the Arabs, Dumbarton Oaks, 1984, 139-140. Ignac Goldziher, Muslim Studies, Volume 1, ed. M Stern, tr. by C. R. Barber, Transaction Publishers, 1971, pp. 65-67.